సంతోష సౌభాగ్యాలను అందించే అమ్మవారు..
సంతోష సౌభాగ్యాలను అందించే అమ్మవారు
Fri, May 23, 2014, 06:28 AM
సర్వమంగళగా భక్తులచే నిత్య నీరాజనాలు అందుకుంటోన్న ఆదిపరాశక్తి, వివిధ రూపాల్లో అనేక ప్రాంతాల్లో ఆవిర్భవించింది. అమ్మవారి అవతారాల్లో ఒకటిగా చెప్పబడుతోన్న శ్రీ రాజరాజేశ్వరీదేవి ఎంతో ప్రత్యేకతను ... విశిష్టతను సంతరించుకుని కనిపిస్తుంది.
కన్నతల్లి కన్నా తొందరగా కరుణించే ఈ అమ్మవారి అనుగ్రహం కోసం ఎంతోమంది మహర్షులు తపస్సు చేశారు. మరెంతో మంది మహారాజులు ఈ అమ్మవారిని తమ ఇలవేల్పుగా భావించి అనుదినం అర్చించారు. అ తల్లి ఆశీస్సులతో అనేక విజయాలను సొంతం చేసుకున్నారు. అలా అడిగిన వెంటనే వరాలను ప్రసాదించే రాజరాజేశ్వరీ అమ్మవారి ఆలయం మనకి కర్ణాటక ప్రాంతానికి చెందిన 'పోళాలి'లో దర్శనమిస్తుంది.
సువిశాలమైన ప్రదేశంలో సుందరంగా తీర్చిదిద్దబడిన ఈ ఆలయం, ఆనాటి నిర్మాణ శైలిని అందంగా ఆవిష్కరిస్తూ వుంటుంది. ఆహ్లాదకరమైన వాతావరణంలో అలరారుతోన్న ఈ ఆలయం, మరపురాని మధురమైన అనుభూతిని కలిగిస్తుంది. గర్భాలయంలో అమ్మవారు 12 అడుగుల ఎత్తును కలిగి, కూర్చుని దర్శనమిస్తూ ఉండటం ఇక్కడి విశేషం. అమ్మవారి చేతి వ్రేళ్లు అతుక్కుని కాకుండా, విడివిడిగా నాజూకుగా చెక్కబడి వుండటం ఇక్కడి ప్రత్యేకత.
సహజంగానే ఈ అమ్మవారిని మహిళా భక్తులు పెద్ద సంఖ్యలో దర్శించుకుంటూ వుంటారు. అమ్మవారికి కుంకుమ పూజలు చేయిస్తూ ... ఆ తల్లికి చీర సారెలు సమర్పిస్తూ వుంటారు. ఉత్సవాల్లో ... ఊరేగింపులలో భారీ సంఖ్యలో పాల్గొని ఆనందాన్ని కలిగిస్తుంటారు. ఈ విధంగా అమ్మవారిని సంతృప్తి పరచడం వలన ఆ తల్లి సంతోష సౌభాగ్యాలను ప్రసాదిస్తుందని విశ్వసిస్తూ వుంటారు.
santosha soubhaagyaalanu andinche ammavaaru..
santosha soubhaagyaalanu andinche ammavaaru
Fri, May 23, 2014, 06:28 AM
sarvamangalagaa bhaktulache nitya neeraajanaalu andukuntonna aadiparaasakti, vividha roopaallo aneka praantaallo aavirbhavinchindi. ammavari avataaraallo okatigaa cheppabaduthonna shree rajarajeshwaridevi entho pratyekatanu ... vishishtatanu santarinchukuni kanipistundi.
kannatalli kanna tondaragaa karuninche ee ammavari anugraham kosam entomandi maharshulu tapassu chesaru. marentho mandi maharajulu ee ammavaarini tama ilavelpugaa bhavinchi anudinam archinchaaru. a talli aasiissulatoe aneka vijayaalanu sontam chesukunnaru. alaa adigina ventane varaalanu prasaadinche rajarajeshwari ammavari aalayam manaki karnaataka praantaaniki chendina 'polaali'loo darsanamistundi.
suvisaalamaina pradesamlo sundaramgaa teerchididdabadina ee aalayam, aanaati nirmaana sailini andamgaa aavishkaristuu vuntundi. aahlaadakaramaina vaataavaranamlo alaraarutoonna ee aalayam, marapurani madhuramaina anubhootini kaligistundi. garbhaalayamlo ammavaaru 12 adugula ettunu kaligi, kuurchuni darsanamistuu undatam ikkadi visesham. ammavari cheti vrellu atukkuni kakunda, vidividigaa najukuga chekkabadi vundatam ikkadi pratyekata.
sahajamgaane ee ammavaarini mahila bhaktulu pedda sankhyalo darsinchukuntu vuntaaru. ammavaariki kunkuma poojalu cheyistuu ... aa talliki cheera saarelu samarpistuu vuntaaru. utsavaallo ... ooregimpulalo bhari sankhyalo palgoni aanandaanni kaligistuntaaru. ee vidhamgaa ammavaarini santrupti parachadam valana aa talli santosha soubhaagyaalanu prasaadistundani vishwasistuu vuntaaru.